Uznesenie Okresného súdu Prievidza sp. zn. 1T/64/2023 z 9. 8. 2024

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 1T/64/2023 3823010497 09. 08. 2024 Mgr. Vojtech Chmelan ECLI:SK:OSPD:2024:3823010497.2
Uznesenie Okresný súd Prievidza samosudcom Mgr. Vojtechom Chmelanom v trestnej veci obvineného A. B. dňa 09. augusta 2024 takto rozhodol: Podľa § 280 ods.2 Trestného poriadku súd trestnú vec obvineného A. B. C. D. C. E. F. G. , nar. XX.XX.XXXX v H., trvale bytom I. H., t.č. bytom H., J. K. XXX/XX, L. M., obvineného pre pokračovací zločin poškodzovania cudzej veci podľa § 245 ods.1,3, písm. c) Trestného zákona v znení neskorších predpisov s poukazom na § 138 písm. j) Trestného zákona, na tom skutkovom základe, že dňa 09.11.2022 v presne nezistenom čase približne od 20:00 hodiny do 21:00 hodiny malým skrutkovačom
v H.
- prepichol pravú zadnú pneumatiku značky Barum Brillantis o rozmere 165/70 R14 na osobnom motorovom vozidle značky Nissan Miera, EČV: M. N., ktoré bolo zaparkované v H. O. G. P. pred bytovým domom číslo X, čím spôsobil vlastníkovi vozidla I. Q. škodu vo výške 15 eur, - prepichol pravú zadnú pneumatiku značky Hankook o rozmere 185/65 R15 na osobnom motorovom vozidle značky Kia Rio, EČV: M. C., ktoré bolo zaparkované v H. O. G. P. pred bytovým domom číslo X, čím spôsobil vlastníkovi vozidla R. E. škodu vo výške 15 eur, - prepichol štyri pneumatiky značky BF Goodrich o rozmere 175/70 R14 na osobnom motorovom vozidle značky Citroen Berlingo, EČV: M. S., ktoré bolo zaparkované v H. O. G. P. pred bytovým domom číslo X, čím spôsobil vlastníkovi vozidla spoločnosti C. T. so sídlom Q. K. XXX/XX, H., IČO: XX XXX XXX škodu vo výške 80 eur, - prepichol pravú zadnú pneumatiku značky Nexen o rozmere 175/60 R15 na osobnom motorovom vozidle značky Nissan Micra, EČV: T. S., ktoré bolo zaparkované v H. O. G. P. pred bytovým domom číslo X, čím spôsobil užívateľovi vozidla U. V. H. škodu vo výške 15,90 eur, - prepichol ľavú zadnú pneumatiku značky Sava o rozmere 165/70 R14 na osobnom motorovom vozidle značky Škoda Fabia, EČV; M. N., ktoré bolo zaparkované v H. O. G. P. pred bytovým domom číslo X, čím spôsobil vlastníkovi vozidla I. O. škodu vo výške 15 eur, - prepichol dve pneumatiky značky Altenzo a dve pneumatiky značky Matador o rozmere 195/50 R15 na osobnom motorovom vozidle značky Fiat Bravo, EČV: M. D., ktoré bolo zaparkované v H. O. G. J., čím spôsobil vlastníkovi vozidla R. M. škodu vo výške 80 eur, - prepichol štyri pneumatiky značky Matador o rozmere 195/50 R15 na nákladnom motorovom vozidle značky Citroen Jumper, EČV: M. N., ktoré bolo zaparkované v H. O. G. J., čím spôsobil vlastníkovi vozidla M. M. s miestom podnikania J. K. XXX/XX, H., IČO: XX XXX XXX škodu vo výške 77,84 eur,
- prepichol dve predné pneumatiky a ľavú zadnú pneumatiku značky Kormoran o rozmere 205/55 R16 na osobnom motorovom vozidle značky Ford Mondeo, EČV: M. W., ktoré bolo zaparkované v H. O. G. J., čím spôsobil vlastníkovi vozidla M. M. škodu vo výške 60 eur, - prepichol pravú prednú a pravú zadnú pneumatiku značky Dunlop o rozmere 165/65 R14 na osobnom motorovom vozidle značky Opel Corsa, EČV: M. H., ktoré bolo zaparkované v H. O. G. X. I., čím spôsobil vlastníkovi vozidla A. L. škodu vo výške 30 eur, - prepichol pravú zadnú pneumatiku značky Barum o rozmere 185/60 R14 na osobnom motorovom vozidle značky Fiat Marea Weekend, EČV: M. D., ktoré bolo zaparkované v H. O. G. P. pred bytovým domom číslo X, čím spôsobil vlastníkovi vozidla C. F. škodu vo výške 15 eur, čím poškodil dvadsaťdva pneumatík na desiatich motorových vozidlách a spôsobil vyššie uvedeným poškodeným škodu v celkovej výške 403,74 eur, p o s t u p u j e L. J. R. M., L. R. R. T. na prejednanie ako priestupok proti majetku podľa § 50 ods.1 písm. a) Zákona číslo 372/1990 Zb. v znení neskorších predpisov. odôvodnenie: Prokurátor Okresnej prokuratúry v Prievidzi podal dňa 13. júla 2023 na obvineného A. B. obžalobu pre pokračovací zločin poškodzovania cudzej veci podľa § 245 ods.1,3 písm. c) Trestného zákona v znení neskorších predpisov s poukazom na § 138 písm. j) Trestného zákona, na tom skutkovom základe, ako je uvedené vo výrokovej časti tohto uznesenia. Dňa 06. augusta 2024 bol v Zbierke zákonov Slovenskej republiky zverejnený nález Ústavného súdu Slovenskej republiky číslo 215/2024 Z.z., na základe ktorého nadobudla účinnosť novela Trestného zákona číslo 40/2024 Z.z., v zmysle ktorej bol z Trestného zákona vypustený prečin krádeže podľa § 212 ods.1 písm. g) Trestného zákona a malou škodou bola stanovená suma nad 700 eur. Podľa § 84 Trestného zákona trestnosť činu, ktorý mal v čase spáchania znaky niektorého trestného činu uvedeného v osobitnej časti tohto zákona zaniká, ak neskorší zákon ustanoví, že tento čin nie je trestným činom. Podľa § 241 ods.1 písm. b) Trestného poriadku obžalobu podanú na súde pre prečin a zločin, s výnimkou obzvlášť závažného zločinu, za ktorý zákon ustanovuje trest odňatia slobody s dolnou hranicou trestnej sadzby najmenej 12 rokov preskúma samosudca a podľa jej obsahu a obsahu spisu postúpi vec inému orgánu, ak sú tu okolnosti uvedené v § 214 ods.1 Trestného poriadku. Podľa § 214 ods.1 Trestného poriadku prokurátor alebo policajt postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom alebo iným správnym deliktom alebo by mohol byť prejednaný v disciplinárnom konaní. Samosudca po oboznámení sa s obsahom spisu Okresného súdu Prievidza, sp. zn. 1T 64/2023 a po oboznámení sa s novelou Trestného zákona číslo 40/2024 Z.z. účinnou od 06. augusta 2024 rozhodol tak, ako je uvedené vo výrokovej časti tohto uznesenia a postúpil trestnú vec proti obvinenému A. B. na prejednanie L. J., L. R. R. T. M., ktorý by mohol posúdiť konanie ako priestupok proti majetku z dôvodu, že výška škody nepresahuje 700 eur. Poučenie: Proti tomuto uzneseniu môže podať sťažnosť prokurátor v lehote troch pracovných dní odo dňa jeho oznámenia cestou tunajšieho súdu ku Krajskému súdu v Trenčíne. Sťažnosť má odkladný účinok.

